recursal/SuperWikiNEXT-32B huggingface dataset:
Main-belt asteroidसाँचा:SHORTDESC:Main-belt asteroid

**२४३ आई डी ए** क्षुद्रग्रह घेरा के कोरोनिस परिवार में एक क्षुद्रग्रह है। इसकी खोज 29 सितंबर 1884 को ऑस्ट्रियाई खगोलविद जोहान पालिसा ने वियना वेधशाला में की थी और इसका नाम ग्रीक पौराणिक कथाओं में एक अप्सरा के नाम पर रखा गया था। बाद में दूरदर्शी अवलोकनों ने इडा को एस-टाइप क्षुद्रग्रह के रूप में वर्गीकृत किया, जो आंतरिक क्षुद्रग्रह बेल्ट में सबसे अधिक है। 28 अगस्त 1993 को बृहस्पति की और जा रहे गैलीलियो अंतरिक्ष यान द्वारा इसका निरिक्षण किया गया। यह एक अंतरिक्ष यान द्वारा देखा गया दूसरा क्षुद्रग्रह था तथा यह पहला ऐसा क्षुद्रग्रह था जिसका एक प्राकृतिक उपग्रह पाया गया था।

इडा की कक्षा सभी मुख्य-बेल्ट क्षुद्रग्रहों की तरह, ग्रहों मंगल और बृहस्पति के बीच स्थित है। इसकी कक्षीय अवधि 4.84 वर्ष है, और इसकी घूर्णन अवधि 4.63 घंटे है। इडा का औसत व्यास 31.4 किमी (19.5 मील) है। यह अनियमित आकार का लम्बा तथा दो पिंडों से मिल कर बना हुआ है। इसकी सतह पर सौरमंडल के सबसे बड़े गड्ढों वाली सतहों में से एक है जिसमे कई प्रकार और उम्र के गड्ढे हैं।

इडा के चंद्रमा Dactyl को गैलीलियो से प्राप्त चित्रों में मिशन के सदस्य एन हार्च द्वारा खोजा गया था। इसका नाम डैक्टिल्स के नाम पर रखा गया था, जो प्राणी ग्रीक पौराणिक कथाओं में माउंट इडा में निवास करते थे। Dactyl व्यास में केवल 1.4 किलोमीटर (0.87 मील) है, जो की इडा के आकार का २० वां भाग है। इडा के आसपास इसकी कक्षा को बहुत सटीकता के साथ निर्धारित नहीं किया जा सकता था, लेकिन संभव कक्षाओं की सीमितता से यह अनुमान लगाना आसान हो गया की इसका घनत्व धातुओं के घनत्व से कम है।

गैलिलियो से लौटे चित्रों और इडा के द्रव्यमान के बाद के माप ने एस-प्रकार के क्षुद्रग्रहों के भूविज्ञान में नई अंतर्दृष्टि प्रदान की। गैलीलियो फ्लाईबी से पहले, उनकी खनिज संरचना को समझाने के लिए कई अलग-अलग सिद्धांत प्रस्तावित किए गए थे। उनकी संरचना का निर्धारण पृथ्वी पर गिरने वाले उल्कापिंडों और क्षुद्रग्रह बेल्ट में उनकी उत्पत्ति के बीच एक संबंध है। फ्लाईबाई से लौटे डेटा ने एस-टाइप क्षुद्रग्रहों को साधारण चोंडराईट उल्कापिंडों के स्रोत के रूप में चिन्हित किया। यह पृथ्वी की सतह पर पाया जाने वाला उल्काओं का सबसे सामान्य प्रकार है।

खोज और अवलोकन
-------------

अन्वेषण
-------

भौतिक विशेषताएं
---------------

सतह की विशेषताए
---------------

कक्षा और परिक्रमा
-----------------

उत्पत्ति
--------

Dactyl (उपग्रह)
---------------

इन्हे भी देखें
--------------

सन्दर्भ
-------

1. ↑   Raab 2002
2. 1 2   Holm 1994
3. ↑  "Idæan". *Oxford English Dictionary*. Oxford University Press. 2nd ed. 1989.
4. 1 2 3   JPL 2008
5. ↑   Belton et al. 1996
6. 1 2   Britt et al. 2002, पृष्ठ 486
7. ↑  Belton, M. J. S.; Chapman, C. R.; Thomas, P. C.; Davies, M. E.; Greenberg, R.; Klaasen, K.; एवं अन्य (1995). "Bulk density of asteroid 243 Ida from the orbit of its satellite Dactyl". *Nature*. **374** (6525): 785–788. डीओआइ:10.1038/374785a0. बिबकोड:1995Natur.374..785B. नामालूम प्राचल `|s2cid=` की उपेक्षा की गयी (मदद)
8. ↑   Thomas et al. 1996
9. ↑   Vokrouhlicky, Nesvorny & Bottke 2003, पृष्ठ 147
10. 1 2   Seidelmann Archinal A'hearn et al. 2007, पृष्ठ 171
11. ↑   Wilson, Keil & Love 1999, पृष्ठ 479
**बसंती बिष्ट** (जन्म : ) भारत की एक लोकगायिका हैं जो उत्तराखण्ड राज्य के घर-घर में गाए जाने वाले मां भगवती नंदा के जागरों के गायन के लिये प्रसिद्ध हैं। भारत सरकार ने 26 जनवरी 2017 को उन्हें पद्मश्री से विभूषित किया है।

गांव और पहाड़ में महिलाओं के मंच पर जागर गाने की परंपरा नहीं थी। मां ने उन्हें सिखाया था लेकिन बाकि कोई प्रोत्साहन नहीं मिला। वह गीत-संगीत में तो रुचि लेती लेकिन मंच पर जाकर गाने की उनकी हसरत सामाजिक वर्जनाओं के चलते पूरी नहीं हो सकी। 
शादी के बाद उनके पति ने उन्हें प्रोत्साहित तो किया लेकिन समाज इतनी जल्दी बदलाव के लिए तैयार नहीं था। इसी बीच करीब 32 वर्ष की आयु में वह अपने पति रणजीत सिंह के साथ पंजाब चली गईं।

पति ने उन्हें गुनगुनाते हुए सुना तो विधिवत रूप से सीखने की सलाह दी। पहले तो बसंती तैयार नहीं हुई लेकिन पति के जोर देने पर उन्होंने सीखने का फैसला किया। हारमोनियम संभाला और विधिवत रूप से सीखने लगी।

उत्तराखण्ड आन्दोलन के फलःस्वरुप मुजफ्फरनगर, खटीमा और मसूरी गोलीकांड की पीड़ा को बसंती बिष्ट ने गीत में पिरोया और राज्य आंदोलन में कूद पड़ी। अपने लिखे गीतों के जरिये वह लोगों से राज्य आंदोलन को सशक्त करने का आह्वान करती। राज्य आंदोलन के तमाम मंचों पर वह लोगों के साथ गीत गाती। इससे उन्हें मंच पर खड़े होने का हौसला मिला।

40 वर्ष की आयु में पहली बार वह गढ़वाल सभा के मंच देहरादून के परेड ग्राउंड में पर जागरों की एकल प्रस्तुति के लिए पहुंची। अपनी मखमली आवाज में जैसे ही उन्होंने मां नंदा का आह्वान किया पूरा मैदान तालियों की गड़गड़ाहट से गूंज उठा। दर्शकों को तालियों ने उन्हें जो ऊर्जा और उत्साह दिया, वह आज भी कायम है। उन्हें खुशी है कि उत्तराखंड के लोक संगीत को राष्ट्रीय स्तर पर सराहा गया है।बसंती बिष्ट ने मां नंदा के जागर को उन्होंने स्वरचित पुस्तक **‘नंदा के जागर- सुफल ह्वे जाया तुम्हारी जात्रा’** में संजोया है।

इन्हें भी देखें
---------------

* जागर

सन्दर्भ
-------

1. ↑  "संग्रहीत प्रति". मूल से 28 जनवरी 2017 को पुरालेखित. अभिगमन तिथि 28 जनवरी 2017.
2. ↑  "संग्रहीत प्रति". मूल से 28 जनवरी 2017 को पुरालेखित. अभिगमन तिथि 28 जनवरी 2017.
3. ↑  "संग्रहीत प्रति". मूल से 2 फ़रवरी 2017 को पुरालेखित. अभिगमन तिथि 28 जनवरी 2017.
**बड़ा कटरा**(बांग्ला: *বড় কাটরা*, *बॉड़ो काटरा*) ढाका का एक ऐतिहासिक भवन एवं वास्तुशिल्प का स्मारक है। यह यहाँ के प्राचीनतम भवनों में से एक है। यह मुगल काल में निर्मित की गयी थी। यह बुरीगंगा नदी के उत्तरी किनारे, ढाका के चौक बाजार के में दक्षिण स्थित है।

यह भवन ढाका के सबसे पुरातन संरचनाओं में से एक है। इसे मुग़ल बादशाह शाहजहाँ के पुत्र और मुग़ल शहज़ादे शाह सूजा के लिए, उनके आधिकारिक निवास के रूप में बनाया गया था, जो शाहजहाँ के शासनकाल में बंगाल के हाकिम(राज्यपाल) थे। इसके निर्माण की ज़िम्मेदारी, अपने दीवान, अबुल क़ासिम को दी थी।

यह भवन, ढाका के दो ऐतिहासिक "कटराओं" में से एक है, दूसरे का नाम है, छोटा कटरा, जोकि बुरीगंगा के किनारे ही, बड़े कटरे के १८५ मीटर पूर्व में स्थित है।

चित्र दीर्घा
------------

| बड़ा कटरा की कुछ ऐतिहासिक तस्वीरें: |
| --- |
| 

|  |
| --- |
| १९०६ की तस्वीर |
| १९०६ की तस्वीर  |

 |

| बड़ा कटरा के वर्तमान स्थिति की तस्वीरें: |
| --- |
|  |

इन्हें भी देखें
---------------

* छोटा कटरा

बाहरी कड़ियाँ
-------------

* बेगम, आयशा (२०१२). "बड़ा कटरा". प्रकाशित इस्लाम, सिराजुल; जमाल, अहमद ए॰ (संपा॰). *बांग्लापीडिया: बांग्लादेश का राष्ट्रीय विश्वकोश [Banglapedia: National Encyclopedia of Bangladesh]* (अंग्रेज़ी में) (द्वितीय संस्करण). बांग्लादेश एशियाटिक सोसाइटी.
* Bara Katra architecture
Uyghur anti-China demonstration in Washington, D.C.अमेरिका में पूर्व तुर्किस्तान की स्वतंत्रता के समर्थको का प्रदर्शन जिसमें पूर्व तुर्किस्तान के झंडे फहराए जा रहे हैं
चिंग राजवंश काल की इस तस्वीर में चीनी सेना और पूर्व तुर्किस्तानियों के बीच का एक युद्ध दर्शाया गया है
**पूर्वी तुर्किस्तान** (उइग़ुर: شەرقىي تۈركىستان‎, शर्क़ी तुर्किस्तान; अंग्रेज़ी: East Turkestan) मध्य एशिया का एक ऐतिहासिक इलाक़ा है जिसमें तारिम द्रोणी और उइग़ुर लोगों की पारम्परिक मातृभूमि के अन्य क्षेत्र सम्मिलित हैं। इस क्षेत्र का मध्य एशिया के उज़बेकिस्तान, किर्गिज़स्तान, काज़ाख़स्तान जैसे अन्य तुर्क क्षेत्रों से गहरा धार्मिक, सांस्कृतिक और सामाजिक सम्बन्ध रहा है। वर्तमानकाल में इस क्षेत्र पर जनवादी गणतंत्र चीन का नियंत्रण है और उसने इसे शिंजियांग नामक राज्य में गठित किया है हालांकि यहाँ अलगाववादी भावना समय-समय पर तीख़ी होती रहती है। चीन 'पूर्वी तुर्किस्तान' नाम का विरोध करता है। २०वीं सदी में दो बार 'पूर्व तुर्किस्तान गणतंत्र' नामक राष्ट्र भी स्थापित हो चुका है - प्रथम पूर्व तुर्किस्तान गणतंत्र १९३३-१९३४ काल में काश्गर शहर में केन्द्रित था और द्वितीय पूर्व तुर्किस्तान गणतंत्र १९४४-१९४९ काल में पूर्वी तुर्किस्तान के उत्तरी क्षेत्र में सोवियत संघ की सहायता से चला।

इन्हें भी देखें
---------------

* शिंजियांग
* उइग़ुर साम्राज्य
* तुर्क लोग

सन्दर्भ
-------

1. ↑  Eastern Destiny: Russia in Asia and the North Pacific Archived 2017-01-09 at the Wayback Machine, G. Patrick March, pp. 137, Greenwood Publishing Group, 1996, ISBN 9780275955663, *... That portion to the east of the T'ien Shan and Pamir mountain ranges, southwest of Mongolia and northwest of Tibet is East Turkestan ...*
2. ↑  China: A Modern History, Michael Dillon, pp. 376, I.B.Tauris, 2012, ISBN 9781780763811, *... The flag and banknotes, together with those of the later East Turkestan Republic of 1944–9, are revered by contemporary supporters of Xinjiang independence as symbols of a once and future state ...*
अंतरिक्ष से फ़रग़ना वादी का दृश्य
उज़्बेकिस्तान में फ़रग़ना वादी में कुछ खेत-बाग़ान
फ़रग़ना वादी का क्षेत्र उज़्बेकिस्तान, किर्गिज़स्तान और ताजिकिस्तान में बंटा हुआ है
**फ़रग़ना वादी** या **फ़रग़ना घाटी** (फ़ारसी: وادی فرغانه‎, वादी-ए-फ़रग़ना; ताजिकी: водии Фарғона, वोदी-ए-फ़रग़ोना; अंग्रेजी: Fergana Valley) मध्य एशिया का एक क्षेत्र है जो पूर्वी उज़्बेकिस्तान, किर्गिज़स्तान और ताजिकिस्तान में विस्तृत है। मध्य एशिया का यह इलाक़ा वैसे तो काफ़ी शुष्क और रेगिस्तानी है, लेकिन इस त्रिकोण अकार की वादी में नरयिन नदी, कारा दरिया और उनके विलय से बनने वाले सिर दरिया की वजह से यह घाटी हरी-भरी और उपजाऊ है। फ़रग़ना वादी की मध्य एशिया और भारतीय उपमहाद्वीप के इतिहासों पर गहरी छाप है और मुग़ल साम्राज्य का पहला सम्राट बाबर इसी घाटी का एक उज़बेक निवासी था। फ़रग़ना वादी में बहुत भिन्न समुदायों के लोग रहते हैं। घाटी की कुल जनसँख्या १.२ करोड़ अनुमानित की गई है और यह मध्य एशिया की सबसे घनी आबादी वाला क्षेत्र है।

नाम का उच्चारण
--------------

'फ़रग़ना' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

भूगोल
-----

फ़रग़ना वादी उत्तर में तियन शान पर्वतों और दक्षिण में गिस्सर-अलई पर्वतों के बीच में स्थित एक ३०० किमी लम्बी और ७० किमी चौड़ी घाटी है। इसका कुल क्षेत्रफल २२,००० वर्ग किमी है। नरयिन और कारा दरिया की मौजूदगी से यहाँ की भूमि काफ़ी उपजाऊ है। इन दोनों नदियों का उज़्बेकिस्तान के नमन्गान प्रान्त के नमन्गान शहर में संगम होता है और उसके बाद इसे सिर दरिया के नाम से बुलाया जाता है। यहाँ बहुत से अन्य नदी-झरने भी पानी और उसके साथ-साथ रेत लाते हैं। यह रेत नदियों के किनारों पर जमा होकर ढेरियाँ बना लेती है जो हवा के प्रभाव से हिलकर अक्सर खेत-खलिहानों में भी आ जाते हैं।

मौसम
----

फ़रग़ना में काफ़ी गर्मी भी पड़ती है और सख़्त सर्दी भी। मार्च के महीने में तापमान २० °सेंटीग्रेड तक पहुँचता है और जून-जुलाई तक कुछ शहरों में ४० °सेंटीग्रेड छूने लगता है। अक्टूबर में बारिशें होती हैं। दिसम्बर और जनवरी में पाला और बर्फ़ गिरते हैं और तापमान -२० °सेंटीग्रेड तक गिर सकता है।

इन्हें भी देखें
---------------

* उज़बेकिस्तान
* सिर दरिया

सन्दर्भ
-------

1. ↑  Ferghana Valley: The Heart of Central Asia, S. Frederick Starr, Baktybek Beshimov, Inomjon I. (CON) Bobokulov, M.E. Sharpe, 2011, ISBN 978-0-7656-2999-9, *... With some twelve million inhabitants, the Ferghana valley is one of the most densely populated places in the world ... it drove Babur out of his native land to Afghanistan and eventually to India, where he launched the renowned Mughal dynasty, in effect exporting a political and cultural ideal from the Ferghana Valley to the Indian sub-continent ...*
2. ↑  Environmental peacemaking, Ken Conca, Geoffrey D. Dabelko, Woodrow Wilson Center Press, 2002, ISBN 978-0-8018-7193-1, *... Within an area about 300 kilometers long and 20-70 kilometers wide, the Fergana Valley has the highest population density in Central Asia ...*
3. ↑  Central Asia: Kazakhstan, Tajikistan, Uzbekistan, Kyrgyzstan, Turkmenistan Archived 2015-04-06 at the Wayback Machine, Bradley Mayhew, Lonely Planet, 2007, ISBN 978-1-74104-614-4, *... with a maximum of 40 °C in Fergana Valley towns such as Jalalabad ...*
**बहुपिण्ड सिमुलेशन** (Multibody simulation (MBS)) से आशय ऐसे सिमुलेशन से है जिसमें किसी बहुपिण्ड तंत्र की गति का आंकिक सिमुलेशन किया जाता है। 

बहुपिण्ड सिमुलेशन का उपयोग किसी उत्पाद के विकास के समय किया जाता है और सिमुलेशन के द्वारा उस उत्पाद से प्राप्त आराम, सुरक्षा, और परफॉर्मैन्स का अध्ययन किया जाता है। उदाहरण के लिए १९९० के दशक से ही वाहनों के सस्पेन्सन की डिजाइन के लिए इसका उपयोग किया जाता है।

बहुपिण्ड सिमुलेशन में प्रयुक्त प्रमुख सॉफ्टवेयर
-----------------------------------------------

### मुक्तस्रोत

* ओपेनमॉडेलिका
* **PyDy** : Multibody Dynamics with Python
* OpenSim
* FreeDyn
* Open Dynamics Engine
* MBDyn

### बन्द-स्रोत

* ADAMS ( MSC Softwar)
* RecurDyn

सन्दर्भ
-------

इन्हें भी देखें
---------------

* बहुपिण्ड तंत्र
* ओपेनमॉडेलिका

बाहरी कड़ियाँ
-------------

* Modelling and Simulation of Rigid and Flexible Multibody Systems in Modelica
* Free/Libre, Open Source Software, and other easily accessible stuff

Siemens Simcenter 3D Motion

SIMPACK

Msc ADAMS

SimMechanics

SAMCEF Mecano 

MBDyn 

LMS Virtual.Lab Motion

PyDy: Multibody Dynamics with Python

ROBOTRAN
बहुवार की एक पतली शाखा पर पत्तियाँ एवं पके फल
**बहुवार** या **लसोड़ा** (Cordia myxa) एक वृक्ष है जो भारतीय उपमहाद्वीप, चीन एवं विश्व के अनेक भागों में पाया जाता है। इसे हिन्दी में 'गोंदी' और 'निसोरा' भी कहते हैं। संस्कृत में 'श्लेषमातक' कहते हैं। इसके फल सुपारी के बराबर होते हैं। कच्चा लसोड़ा का साग और आचार भी बनाया जाता है। पके हुए लसोड़े मीठे होते हैं तथा इसके अन्दर गोंद की तरह चिकना और मीठा रस होता है, जो शरीर को मोटा बनाता है।

लसोड़े के पेड़ बहुत बड़े होते हैं इसके पत्ते चिकने होते हैं। दक्षिण, गुजरात और राजपूताना में लोग पान की जगह लसोड़े का उपयोग कर लेते हैं। लसोड़ा में पान की तरह ही स्वाद होता है। इसके पेड़ की तीन से चार जातियां होती है पर मुख्य दो हैं जिन्हें लमेड़ा और लसोड़ा कहते हैं। छोटे और बड़े लसोडे़ के नाम से भी यह काफी प्रसिद्ध है। लसोड़ा की लकड़ी बड़ी चिकनी और मजबूत होती है। इमारती काम के लिए इसके तख्ते बनाये जाते हैं और बन्दूक के कुन्दे में भी इसका प्रयोग होता है। इसके साथ ही अन्य कई उपयोगी वस्तुएं बनायी जाती हैं।

बाहरी कड़ियाँ
-------------

* लसोड़ा
* कफ जनित रोगों के लिए उपयोगी है ग्रामीण वनस्पति "लिसोड़ा" व सूर्यभेदन प्राणायाम
* लसोड़ा का अचार[*मृत कड़ियाँ*]
उज़बेकिस्तान के नक़्शे में फ़रग़ना प्रान्त (लाल रंग में)
**फ़रग़ना प्रान्त** (उज़बेक: Фарғона вилояти, फ़रग़ोना विलोयती; अंग्रेज़ी: Fergana Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के सुदूर पूर्वी भाग की फ़रग़ना घाटी में स्थित है। प्रान्त का कुल क्षेत्रफल ६,८०० वर्ग किमी है और २००५ में इसकी अनुमानित आबादी २५,९७,००० थी। इसकी राजधानी फ़रग़ना शहर है और इस राज्य में ऐतिहासिक ख़ोक़न्द शहर भी स्थित है।

नाम का उच्चारण
--------------

'फ़रग़ना' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

इन्हें भी देखें
---------------

* फ़रग़ना वादी
* उज़बेकिस्तान
* उज़बेक लोग
* उज़बेक भाषा

सन्दर्भ
-------

1. ↑  The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

| * दे
* वा
* सं
उज़्बेकिस्तान के प्रान्त |
| --- |
| 

 अन्दीझ़ान **·**  बुख़ारा **·**  फ़रग़ना **·**  जिज़ाख़ **·**  नमन्गान **·**  नवोई **·**  क़श्क़ादरिया **·**  समरक़न्द **·**  सिरदरिया **·**  सुरख़ानदरिया **·**  ताशकेंत **·**  ख़ोरज़्म **·**  स्वशासित गणतंत्र: क़ाराक़ालपाक़स्तान **·**  राजधानी: ताशकेंत 
 | उज़्बेकिस्तान |
परस्पर जुड़े हुए कई दृढ़ पिण्डों और/या नम्य पिण्डों (flexible bodies) की गतिक व्यवहार का अध्ययन **बहुपिण्ड तंत्र** (Multibody system) के रूप में किया जाता है। इस प्रकार के तन्त्र में प्रत्येक पिण्ड का स्थानिक विस्थापन (translational displacement) या कोणीय विस्थापन बड़ा हो सकता है।

आजकल, 'बहुपिण्ड तंत्र' इंजीनियरी के अनेकों क्षेत्रों से जुड़ा हुआ है जिनमें रोबोटिक्स और वाहन गतिकी का नाम उल्लेखनीय है। कम्प्यूटर प्रोग्रामों की सहायता से आजकल ऐसे बहुपिण्ड तंत्रों का सिमुलेशन किया जा सकता है जिनमें हजारों पिण्ड आपस में जुड़े हुए हों। इस प्रकार इनकी डिजाइन का इष्टतमीकरण करने में सुविधा हो गयी है।

उपयोग
-----

किसी एक पिण्ड या यांत्रिक त्रंत्र के एक छोटे भाग का अध्ययन करने के लिए फाइनाइट एलिमेन्ट विधि (FEM) का उपयोग किया जाता है। किन्तु किसी सम्पूर्ण बहु-पिण्ड तन्त्र के गुणधर्मों या विशिष्टताओं का अध्ययन बहुपिण्ड तंत्र के लिए उपयुक्त विधियों की सहायता से किया जाता है।

कुछ क्षेत्र
* वातांतरिक्ष इंजीनियरी (हेलिकॉप्टर, उतरने के लिए लगाये जाने वाले युक्तियाँ (landing gears), विभिन्न गुरुत्वीय स्थियों में मशीनों का व्यवहार आदि)
* जैवयांत्रिकी (Biomechanics)
* दहन इंजन, गीयर और ट्रान्समिशन, चेन-ड्राइव, बेल्ट ड्राइव
* गतिक सिमुलेशन (Dynamic simulation)
* Hoist, conveyor, paper mill
* सैन्य उपयोग
* कण सिमुलेशन (granular media, sand, molecules)
* भौतिकी इंजन (Physics engine)
* रोबोटिकी (Robotics)
* वाहन सिमुलेशन (vehicle dynamics, rapid prototyping of vehicles, improvement of stability, comfort optimization, improvement of efficiency, ...)

उदाहण
-----

नीचे एक बहु-पिण्ड तंत्र दिखाया गया है। इसे 'स्लाइडर-क्रैंक तन्त्र' कह सकते हैं। इसका उपयोग घूर्णी गति को रैखिक गति में बदलने के लिए किया जाता है। नीचे दिए गए चित्र में कनेक्शन-रॉड के रूप में एक नम्य पिण्ड (flexible body) का उपयोग हुआ है। फिसलने वाला द्रव्यमान, घूमने के लिए स्वतन्त्र नहीं है। तीन revolute जोड़ों का उपयोग सभी पिण्डों को जोड़ने के लिए किया गया है। हर पिण्ड में छः 'आयामी स्वतन्त्रता' (six degrees of freedom) है, किन्तु गतिकीय शर्तें (kinematical conditions) ऐसी हैं कि पूरा तन्त्र केवल एक-आयामी स्वतन्त्रता वाला बन गया है।

चित्र:Example MBS.jpg
मेकैनिज्म की गति को निम्नलिखित एनिमेशन दारा देखा जा सकता है।

चित्र:Slidercrank animation.gif

सन्दर्भ
-------

इन्हें भी देखें
---------------

* ओपेनमॉडेलिका -- यह एक मुक्तस्रोत सॉफ्टवेयर है जो बहुपिण्ड तन्त्रों के सिमुलेशन में बहुत उपयोगी है। (यह इसके अलावा भी बहुत प्रकार के सिमुलेशन करता है।)
* बहुपिण्ड सिमुलेशन

बाहरी कड़ियाँ
-------------

* **PyDy**: Multibody Dynamics with Python
एक **प्रमुख दल** एक राजनीतिक दल है जो देश की राजनीति में एक छोटी दल के विपरीत खड़े होकर पर्याप्त प्रभाव रखती है।

मेरियम-वेबस्टर डिक्शनरी के अनुसार:

> प्रमुख दल: एक राजनीतिक दल जिसके पास पर्याप्त चुनावी ताकत होती है, जो आमतौर पर तुलनात्मक नियमितता के साथ सरकार का नियंत्रण जीतने की अनुमति देता है और जब सत्ता में पार्टी के प्रमुख विपक्ष का गठन करने के लिए पराजित होता है।
> 

प्रमुख दल चुनावों में महत्वपूर्ण प्रतिशत वोट रखती हैं और छोटी दलों की तुलना में उच्च सदस्यता का दावा करती हैं। आमतौर पर, प्रमुख दलों के पास सबसे अधिक दानदाता, सर्वोत्तम संगठित समर्थन नेटवर्क और चुनावों के लिए उत्कृष्ट फंडिंग होती है। राजनीतिक पदों के लिए उनके उम्मीदवारों पर कड़ी नजर रखी जाती है क्योंकि उनके पास उच्च सदस्यता, मान्यता और दान के कारण कार्यालय में चुने जाने का उच्चतम अवसर होता है जो ये दल उत्पन्न करने में सक्षम होती हैं।

दो प्रमुख दल दो-दलीय प्रणाली का नेतृत्व कर सकते हैं। यदि केवल एक बड़ी दल है, तो यह एक प्रमुख दल प्रणाली है। एक बहुदलीय प्रणाली में, एक प्रमुख दल वह होती है जो कभी-कभी राष्ट्रपति पद या प्रीमियरशिप को नियंत्रित करती है और गठबंधन सरकार में सबसे प्रभावशाली दल होती है।

कभी-कभी किसी देश (या संघीय गणराज्य के भीतर एक राज्य) के कानून दो दल के लिए प्रदान करते हैं जिन्हें विशेष उपचार दिया जाता है, उन पार्टियों को स्पष्ट रूप से नाम दिए बिना। उदाहरण के लिए, मिशिगन स्वतंत्र नागरिक पुनर्वितरण आयोग की वेबसाइट पर पोस्ट किए गए एफएक्यू का कहना है कि "१३ आयुक्तों में से चार डेमोक्रेटिक दल से संबद्ध हैं, चार रिपब्लिकन दल से संबद्ध हैं, और पांच किसी भी प्रमुख राजनीतिक दल से संबद्ध नहीं हैं।", लेकिन राज्य के संविधान के प्रासंगिक पैराग्राफ में कहा गया है कि आवेदकों को आयुक्त बनने के लिए "या तो यह प्रमाणित करना होगा कि वे विधायिका में सबसे बड़े प्रतिनिधित्व वाले दो राजनीतिक दलों में से एक के साथ संबद्ध हैं (बाद में, 'प्रमुख दल'), और यदि ऐसा है, तो उस दल की पहचान करें जिसके साथ वे संबद्ध हैं, या यह कि वे किसी भी प्रमुख दल से संबद्ध नहीं हैं।"

संदर्भ
------

1. ↑  Merriam-Webster Dictionary online
2. ↑  "FAQ". State of Michigan. अभिगमन तिथि 16 March 2023.
3. ↑  "Const. Mich. (1963), Article IV § 6". *Michigan Legislature*. State of Michigan. अभिगमन तिथि 16 March 2023.

|  |  |
| --- | --- |
| प्राधिकरण नियंत्रण | 
* जी॰एन॰डी॰: 4188543-0

 |
**उस्ताद बरकत अली खान** (जन्म: १९०५ मृत्यु: १९ जून १९६३) पंजाब से संबंध रखने वाले, पटियाला घराने के प्रख्यात शास्त्रीय संगीतकार और गायक थे। वे उस्ताद अली बक्श खान कसूरी के पुत्र और उस्ताद बड़े ग़ुलाम अली साहब के छोटे भाई और मुबारक अली के बड़े भाई थे।

जीवनी
-----

उस्ताद बरकत अली खान १९०५ को कसूर, पंजाब, ब्रिटिश भारत में जन्मे थे। उन्हें संगीत की शिक्षा अपने पिता, अली बक्श ख़ान से मिली। वे ठुमरी दादरा, ग़ज़ल और गीत शैलियों में पाण्डित्य रखते थे। उन्हें अपनी ठुमरी और ग़ज़ल के लिए जाना जाता था। उनकी ग़ज़ल गायिकी के लिए, १९५० के दशक में उन्होंने भारत और पाकिस्तान काफी प्रसिद्धि प्राप्त की थी। उन्होंने मशहूर ग़ज़लकर उस्ताद ग़ुलाम अली साहब को भी शिक्षा दी थी।

### निधन

५५ वर्ष की छोटी आयु में ही, लाहौर, पाकिस्तान में, १९ जून सन १९६३ में उनकी अकस्मात मृत्यु हो गई थी।

सन्दर्भ
-------

1. 1 2  Ustad Barkat Ali Khan's profile on The Friday Times (newspaper) Published 17 December 2013, Retrieved 20 March 2018
2. ↑  Barkat Ali Khan and Mehdi Hassan, legends of ghazal-singing remembered, Dawn (newspaper), published 13 June 2012, Retrieved 20 March 2018
3. ↑  'King of Ghazal laid to rest amid sobs', The Nation newspaper[*मृत कड़ियाँ*], अभिगमन तिथि: 25 April 2017

बाहरी कड़ियाँ
-------------

* Barkat Ali Khan live interview, यूट्यूब, uploaded 4 Oct 2010, Retrieved 31 Jan 2016, recorded at रेडियो पाकिस्तान, लाहौर
80 kA ब्रेकिंग क्षमता वाला कोई औद्योगिक फ्यूज 

  

वैद्युत प्रौद्योगिकी एवं एलेक्ट्रॉनिकी **फ्यूज** (fuse), परिपथ का एक संरक्षात्मक (प्रोटेक्टिव) अवयव है जो एक नियत मात्रा से अधिक धारा बहने पर परिपथ को तोड देता है। इस प्रकार परिपथ में स्थित अन्य मूल्यवान अवयव अत्यधिक धारा के कारण खराब होने से बच जाते हैं। फ्यूज शब्द **फ्यूजिबल लिंक** का लघु रूप है। मोटे तौर पर एक धातु की तार या पट्टी इसका मुख्य भाग है जो अधिक धारा बहने की दशा में पिघल जाती है और इस प्रकार परिपथ टूट जाता है। 

कुछ अलग-अलग प्रकार के फ्यूज
मोटरगाड़ियों में लगाये जाने वाले फ्यूज
विभिन्न प्रकार के फ्यूज-होल्डरfuse kit-ket fuse

अर्धचालक फ्यूज
--------------

अर्धचालक फ्यूज वे फ्यूज हैं जो बहुत जल्दी फ्यूज हो जाते हैं जिस कारण वे अर्धचालक युक्तियों (जैसे एससीआअर) की रक्षा के लिये प्रयुक्त किये जा सकते हैं। ये किसी अर्धचालक पदार्थ के नहीं बने होते बल्कि चाँदी आदि सुचालक धातुओं के ही बने होते हैं। विशेष बात यह है कि इनकी **i2t** रेटिंग बहुत कम होती है। चूँकि अर्धचालक युक्तियाँ धारा के प्रति बहुत संवेदनशील होतीं हैं तथा माइक्रोसेकेण्द के लिये भी अधिक धारा जाने से खराब हो जातीं हैं।

इन्हे भी देखें
--------------

* वैद्युत अवयव (Electronic Components)
* अर्धचालक फ्यूज (Semiconductor fuse)

बाहरी कड़ियाँ
-------------

* Information on circuit protection, surface mount fuses, axial lead & cartridge fuses, blade terminal & special mount fuses, fuseholders, fuse blocks & clips and military fuses and fuseholders
* for the Bussmann manual of fuse selection
* Fuses vs MCBs
* Technical information on circuit protection, fuses, fuse holders, clips, blocks & accessories
**डॉ बरसाने लाल चतुर्वेदी** (20 अगस्त १९२० - ) हिन्दी व्यंग्य और हास्य के प्रमुख हस्ताक्षर हैं। वे राष्ट्रीय तथा अन्तर्राष्ट्रीय क्षेत्र में ख्याति प्राप्त कवि हैं। उन्होंने लगभग 40 ग्रन्थों की रचना की है। गद्य तथा पद्य दोनों में आपका बराबर अधिकार है। आपको भारत सरकार ने पद्मश्री से अलंकृत किया है।

आपने 'हिन्दी साहित्य में हास्य रस' विषय पर पीएच.डी. व 'आधुनिक काव्य में व्यंग्य' विषय पर डी. लिट. की उपाधि प्राप्त की। आपका हास्य-व्यंग्य लेखन हँसाने के साथ-साथ विसंगतियों के प्रति सचेत भी करता है।

कृतियाँ
-------

आपके साहित्यिक योगदान के लिए उ. प्र. सरकार तथा हिन्दी अकादमी ने आपको सम्मानित किया है। आपकी प्रसिद्ध कृतियाँ ये हैं-

* (१) भोलाराम पंडित की बैठक
* (२) मिस्टर चोखेलाल
* (३) बुरे फंसे
* (४) मिस्टर खोए-खोए
* (५) हास्य निबंध-संग्रह
* (६) मुसीबत है; आदि।

व्यंग्य
-------

डॉ बरसाने लाल चतुर्वेदी का एक व्यंग्य देखिए-

*श्वेत वसन अब पीरे ह्वै गये, मैं तो रहि गई दंग* 
*छांडिकें पहिले साथी डोलत, नये यारन के संग* 
*जिन लोगन ते मीठे बोलत, ठानत है अब जंग* 
*नये साथिन को चाय पिलावत, आ गई मैं तो तंग* 
*जिन मुख देखत दुख उपजत है, विनै लगावत अंग* 
*नित्य नवीन कला खेलत हैं, नाचन लागे नंग* 
*गिरगिट अब शरमावत डोलत, कुआं परी है भंग* 
भारत में अंग्रेजी पर व्यंग्य
*अंग्रेज़ी प्राणन से प्यारी।* 
*चले गए अंग्रेज छोड़ि माहि, हमने है मस्तक पे धारी।*
*से राजी बनिके हैं बैंठी, चाची, ताई और महतारी।*
*उच्च नौकरी की ये कुंजी, अफसर यही बनावनहारी।*
*सबसे मीठी यही लगत है, भाषाएँ बाकी सब खारी।*
*दो प्रतिशत लपकन ने याकू, सबके ऊपर है बैठारी।*
*माहि हटाइबे की चर्चा सुनि, भक्तन के दिल होड दुःखारी।* 
*दफ्तर में माके दासन ने, फाइल याही सौ रंगडारी।*
*माके प्रेमी हर आफिस में, विनते ये नाहि जाहि बिसारी।*
**पानीपत का पहला युद्ध**, उत्तरी भारत में लड़ा गया था,और इसने इस इलाके में मुग़ल साम्राज्य की नींव रखी। यह उन पहली लड़ाइयों में से एक थी जिसमें बारूद, आग्नेयास्त्रों और मैदानी तोपखाने को लड़ाई में शामिल किया गया था।

सन् 1526 में, काबुल के तैमूरी शासक ज़हीर उद्दीन मोहम्मद बाबर की सेना ने दिल्ली के सुल्तान इब्राहिम लोदी, की एक ज्यादा बड़ी सेना को युद्ध में परास्त किया।

युद्ध को 21 अप्रैल को पानीपत नामक एक छोटे से गाँव के निकट लड़ा गया था जो वर्तमान भारतीय राज्य हरियाणा में स्थित है। पानीपत वो स्थान है जहाँ बारहवीं शताब्दी के बाद से उत्तर भारत के नियंत्रण को लेकर कई निर्णायक लड़ाइयां लड़ी गयीं।

एक अनुमान के मुताबिक बाबर की सेना में 12,000-25,000 के करीब सैनिक और 20 मैदानी तोपें थीं। लोदी का सेनाबल 130000 के आसपास था, हालांकि इस संख्या में शिविर अनुयायियों की संख्या शामिल है, जबकि लड़ाकू सैनिकों की संख्या कुल 100000 से 110000 के आसपास थी, इसके साथ कम से कम 300 युद्ध हाथियों ने भी युद्ध में भाग लिया था। क्षेत्र के हिंदू राजा-राजपूतों इस युद्ध में तटस्थ रहे थे, लेकिन ग्वालियर के कुछ तोमर राजपूत इब्राहिम लोदी की ओर से लड़े थे।

इस युद्ध में बाबर ने तुलुगमा पद्धति का प्रयोग किया था। इसका एक अन्य नाम उच्चतर युद्ध कौशल था। यह अब तक के युद्धों में पहला ऐसा युद्ध था जिसमें इसका प्रयोग किया गया।

बाबर के द्वारा इस युद्ध में उस्मानी विधि ( तोप सज़ाने की विधि) का भी प्रयोग किया गया। ये इसने तुर्को से सीखी थी। पानीपत के इस युद्ध मे इब्राहिम लोधी युद्ध भूमि मे मारा गया।। इस तरह बाबर की विजय हुई।
बाबर ने कबूल की जनता को चांदी के सिक्के दिए।
इस उपरांत बाबर को कलंदर की उपाधि दी गई।

इन्हें भी देखें
---------------

* पानीपत का द्वितीय युद्ध
* पानीपत का तृतीय युद्ध

सन्दर्भ
-------

1. 1 2 3  (Davis 1999, pp. 181 & 183)
2. ↑  (Davis 1999, p. 181)

बाहरी कड़ियाँ
-------------
अगस्त 2019 में प्रकाशित संजय चौबे के इस उपन्यास के संबंध में हिन्दुस्तान ने इसे ‘तरतीब से बेतरतीब’ कहा. हिन्दुस्तान ने 3 नवंबर 2019 को इसके संबंध में लिखा –

"कभी-कभी बेतरतीब जिंदगी भी खूबसूरत हो जाया करती है. बस, उसमें एक तरतीब होनी चाहिए. उसमें भी कशिश होती है. सपनों का मायावी जंगल होता है. सपने हों तो दहशत और प्यार की गुंजाइश बराबर बनी रहती है. लेकिन प्यार के बीच संदेह जीवन को कितना बदरंग बना सकता है, यह इस उपन्यास को पढ़ते हुए महसूस किया जा सकता है."

बेतरतीब पन्ने का लोकेल बिहार, यूपी, मध्यप्रदेश से लेकर कश्मीर तक फैला हुआ है. इसमें कश्मीर की वादी-ए-लोलाब की खुबसूरती व दर्द का जिक्र तो है लेकिन इसकी मुख्य जमीन लखनऊ ही है जहाँ उपन्यास का नायक रहता है, सीबीआई के पूछताछ का सामना करता है; उस लड़की से यहीं मिलता है जिसके लिए बचपन से एक रूमानी अहसास लिए फिर रहा होता है, कैंट के एम बी क्लब में कुर्बानी व शहादत के नए मतलब बताता है. कैंट लखनऊ से होकर गुजरने वाली महात्मा गाँधी मार्ग के किनारे एक पेट्रोल पंप पर लगने वाली ‘इंटेलेक्चुअल्स बैठकी’ लखनऊ की तहज़ीब के दर्शन कराता है. भले ही उपन्यास के सारे किरदार बाहर से आकर यहाँ बसे हैं उनके ऊपर अवध की नजाकत, नफासत और शराफत साफ़ झलकती है. ‘पहले आप–पहले आप’ की लखनवी तहजीब इन किरदारों के लिए महज औपचारिकता न रहकर भरोसे व विश्वास के लिए मर-मिटना हो जाता है.

दैनिक जागरण ने इसे लखनऊ में खुलते ‘बेतरतीब पन्ने’ कहा है. उपन्यास कश्मीर व जातिवाद के दर्द को उजागर करता ही लेकिन इसके केंद्र में है – निधि ठाकुर. निधि ठाकुर बचपन से ही हालात की मार खाती वह लड़की है, दुर्भाग्य जिसका पीछा अंत तक नहीं छोड़ता. सामानांतर रूप से उपन्यास में निधि की प्रेम कहानी भी चलती है. इस उपन्यास की एक पंच लाइन है जो दिलोदिमाग को झकझोरती है –

"... और इज्जत भी कमाल की चीज है !

उसके छोड़ जाने मात्र से लुट जाएगी, यह मालूम नहीं था."

सन्दर्भ
-------
**बोराज** राजस्थान के अजमेर जिले का एक गाँव है। बोराज  स्थानीय भाषा में 'बोराज ' के रूप में जाना जाता है। यह गहलोत राजपूत का ठिकाना है।

स्थिति
------

अजमेर से पुष्कर को जाने वाली सड़क से फॉयसागर को जाने वाले मार्ग पर बोराज गांव है।

जनसंख्या
--------

यह गहलोत राजपूतks का ठिकाना है। यहाँ घरो कि संख्या ४२४ है और आबादी लगभग 1,८६० लोगों की आबादी है। यहाँ राजपूत जाति निवास करती है।

इतिहास
------

बोराज का इतिहास १००० साल पुराना है। इतिहास के संदर्भ से यह जानकारी प्राप्त होती है कि सम्राट पृथ्वीराज के सैनिकों में बोया (पंवार) राजपूत थे, जो वहां स्थित सैनिक छावनी क्षेत्र में निवासरत थे। बोया राजपूतों ने ही बोराज गांव को बसाया। यहां के बोया शासक द्वारा बनाई गई प्राचीन बावड़ी तथा महल के भग्न अवशेष आज भी विद्यमान है, जो ऐतिहासिकता के साक्षी है। यहां के बोया राजपूतों के पश्चात् गहलोत वंश के मानसिंह व जीवनसिंह ने यहां आधिपत्य स्थापित किया, तब से इनके वंशजो का शासन रहा है।

मंदिर
-----

गाँव में  चामुंडा माता मंदिर , भेरू जी मंदिर, dkyh माँ मंदिर है। चामुंडा माता मंदिर परिसर में ही भव्य हनुमान मंदिर है। चामुंडा माता मंदिर के ठीक नीचे बड़ा भैरव मंदिर बना हुआ है। यहां का नवरात्रा का नजारा अत्यन्त आकर्षक रहता है क्योंकि हर रोज अजमेर शहर के हजारों श्रद्धालु यहां माता के दर्शनों के लिए आते है। यहां सावन शुक्ला अष्टमी को यहां मेला लगता है। इस मंदिर के निर्माण के समय का प्राचीन शिलालेख है, जिसका विवरण इस प्रकार है–

* "चामुण्डा माता मंदिर का शिलालेख"\*

* "श्री चामुण्डा माता प्राचीन स्थान चांवडराय देदा गोविंदराय गहलोत गांव चसमा नगरी का पहाड़ में जातुणी दसा में सं. ११४० की साल माता चामुण्डा का मंदिर थरपना पृथ्वीराज का सुरमा मिती वैशाख सुदि आखातीज के दिन बिलोजी बालोत गांव चस्मानगरी का पहाड़ को पट्टो पायो। सं. ११४५ की साल मिती आसोज सुदि एकम माता चामुण्डा की गुमटी बनाई। पूनासिंह का जेबोजी गांव बोराज सं. १३५५ की साल मिली जेठ सुदि ७ के दिन जेबोजी माता चामुण्डा का मंदिर बणयो। गांव सुलका उदासा ने डूंगर का ढाल में कुण्ड खुदायो व बड़ लगाया। रतनाजी को पदमोजी माता चामुण्डा के तिबारा बणायो, कुण्ड नीचे का खुदायो। सं. १४९१ की साल उदोजी को चौथ ने दोय आम का पेड़ लगाया। तिबारा बनायो। सं. १५७० की साल। पुजारी गांव की मरजी से रखे। देखभाल गांव की है। श्री चामुण्डा माई के मंदिर में गांव बोराज की समिति की तरफ से संगमरमर का गुमज ऊपर वाली व आरसीसी की छत भी भरवाया और नीचे की फर्स संगमरमर लगवाई’’

== सन्दर्भ ==
निर्देशांक: 18°56′24″N 72°50′07″E﻿ / ﻿18.9400°N 72.8353°E﻿ / 18.9400; 72.8353
**बोरी बंदर**, भारत में मुंबई, की पूर्वी तट रेखा से सटा एक क्षेत्र है, जिसका प्रयोग मुंबई से आयात और निर्यात होने वाले माल के एक गोदाम के तौर पर होता था। बोरी बंदर असल में हिन्दी शब्द *बोरी भंडार* का ही बिगड़ा रूप है। अंग्रेजों द्वारा भंडार शब्द का उच्चारण बंडार होता था जो धीरे धीरे बंदर बन गया। कुछ लोग बंदर शब्द को बंदरगाह से भी जोड़ते हैं। कुछ भी कहें यहां पर माल को बोरों में भर कर भंडारित किया जाता था। 1850 के दशक में, ग्रेट इंडियन पेनिनसुला रेलवे ने इस क्षेत्र में एक रेलवे टर्मिनस बनाया और स्टेशन का नाम **बोरी बंदर** रखा गया जिसे बाद में बदलकर विक्टोरिया टर्मिनस और आजकल यह महाराष्ट्र के 17 वीं शताब्दी के राजा शिवाजी के नाम पर छत्रपति शिवाजी टर्मिनस (CSTM) के नाम से जाना जाता है। 

  

16 अप्रैल 1853 को ग्रेट इंडियन पेनिनसुला रेलवे ने भारतीय रेल की औपचारिक शुरुआत बोरी बंदर से ठाणे के बीच भारत की पहली यात्री रेलगाडी को चला कर की थी, जिसने इन दोनो स्टेशनों के बीच 34 किलोमीटर की दूरी तय की थी।

सन्दर्भ
-------

1. ↑  "Rail museum in Lonavala mooted". *डेली न्यूज़ एण्ड एनालिसिस*. 27 सितंबर 2008. अभिगमन तिथि 1 मई 2011.

बाहरी कड़ियाँ
-------------
**बोरिया** या **बौरासी** जिसे पासी के नाम से भी जाना जाता है, उत्तर भारत में पाई जाने वाली एक हिंदू जाति है। जिन्हें उत्तर प्रदेश में ओबीसी का दर्जा प्राप्त है। वे पासी समुदाय के एक उप-समूह हैं। उप-समूह या जाति को बौरासी पासी के नाम से भी जाना जाता है।

मूल
---

बोरिया पासी समुदाय का एक उप-समूह है। हालांकि पासी मूल के, दोनों समुदाय अब काफी अलग हैं और अंतर्जातीय विवाह नहीं करते हैं। वे मुख्य रूप से अवध क्षेत्र में पाए जाते हैं, मुख्य रूप से गोंडा, फैजाबाद और बाराबंकी जिलों में। बोरिया अवधी बोली बोलते हैं।

इतिहास
------

पासी उत्तर प्रदेश और बिहार में अपने मूल स्थानों पर और उनके उप-समूह भी एक-दूसरे के साथ मिलते-जुलते हैं, लेकिन यहाँ नागपुर में केवल तीन, अर्थात् बौरासी, कैथवास और गुजरा उप-समूह पाए जाते हैं, जो उत्तर प्रदेश से चले गए और बिहार। बौरासी पासी को स्थानीय रूप से बहुरिया के रूप में जाना जाता है जो उनके उपनाम के रूप में प्रयोग किया जाता है। उनके पास उच्च सामाजिक स्थिति होने की सूचना है और आर्थिक रूप से अच्छी तरह से बंद हैं। सामाजिक पदानुक्रम में अन्य दो उप-समूह कैथवास और गूजर हैं। उनके मूल स्थान पर उपनाम नहीं हैं, लेकिन उन्होंने बहारला, गुजर, आदि जैसे कई उपनाम अपनाए हैं, जो वास्तव में उनके उप-जाति के नाम हैं। उनके पास भी जैसे शीर्षक हैं। चौधरीविकाल, राही आदि उप-जातियाँ आरंभ में विलुप्तप्राय थीं, लेकिन बाद में स्थानीय स्तर पर अपनी-अपनी उपजाति में उपयुक्त जीवनसाथी न मिलने और मूल स्थान से पत्नी को लाने में बड़े खर्च की भागीदारी के कारण, तीन उप- समूहों ने एक-दूसरे के साथ अंतर-विवाह करना शुरू कर दिया है। वे स्वयं को वर्ण क्रम में क्षत्रिय मानते हैं लेकिन अपने पैतृक गाँवों में वे शूद्र माने जाते थे।

वर्तमान परिस्थितियाँ
--------------------

बोरिया एक कड़ाई से संपन्न समुदाय हैं, और करीबी परिजनों से शादी करना पसंद करते हैं। अधिकांश बैरिया कबीरपंथी पंथ के हैं।

बोरिया मुख्य रूप से ज़मींदारों और काश्तकारों का समुदाय है। वे गेहूं और दालें उगाते हैं, पशुपालन एक महत्वपूर्ण गौण व्यवसाय है। ऐतिहासिक रूप से, समुदाय मुख्य रूप से किरायेदार किसान थे, भारतीय समाज के स्वामित्व वाली भूमि पर काम करते थे, वे बहु-जाति और बहु-धार्मिक गांवों में रहते हैं, लेकिन अपने स्वयं के क्वार्टर पर कब्जा करते हैं। उनकी हर बस्ती में एक अनौपचारिक जाति परिषद होती है, जिसे बिरादरी पंचायत के रूप में जाना जाता है। पंचायत सामाजिक नियंत्रण के एक साधन के रूप में कार्य करती है, जो तलाक और व्यभिचार जैसे मुद्दों से निपटती है।

उत्तर प्रदेश के लिए 2011 की जनगणना ने बोरिया आबादी को 4558 दिखाया।

1. ↑  Singh, Kumar Suresh (1998). *India's Communities: H - M* (अंग्रेज़ी में). Oxford University Press. पृ॰ 2796. आई॰ऍस॰बी॰ऍन॰ 978-0-19-563354-2.
2. ↑  People of India Uttar Pradesh Volume XLII Part One edited by A Hasan & J C Das pages 340 to 344 Manohar Publications
3. ↑  Singh, Kumar Suresh; Bhanu, B. V.; India, Anthropological Survey of (2004). *Maharashtra* (अंग्रेज़ी में). Popular Prakashan. पृ॰ 1685. आई॰ऍस॰बी॰ऍन॰ 978-81-7991-102-0.
4. ↑  "A-10 Individual Scheduled Caste Primary Census Abstract Data and its Appendix - Uttar Pradesh". Registrar General & Census Commissioner, India. अभिगमन तिथि 2017-02-04.
चित्र:Titration.jpgएसेटिक अम्ल और सोडियम एसिटेट के विलयन का अनुमापन वक्र (Titration curve)। इस वक्र में विलयन के पीएच का मान उसमें मिलायी गयी NaOH की मात्रा के साथ दिखाया गया है। 
**उभय-प्रतिरोधी विलयन** या **बफर विलयन** (buffer solution) किसी दुर्बल अम्ल तथा उसके संयुग्मी क्षारक अथवा किसी दुर्बल क्षारक एवं उसके संयुग्मी अम्ल का जलीय विलयन होता है। बफर बिलयन का मुख्य गुण यह है कि इसमें किसी प्रबल अम्ल या प्रबल क्षारक की थोड़ी मात्रा या मध्यम मात्रा मिलाने पर भी इसका पीएच बहुत कम बदलता है।

### जीवविज्ञान में प्रयुक्त सामान्य बफर यौगिक

| सामान्य नाम | संरचना | pKa 25 °C पर | ताप का प्रभाव *d*pH/*d*T in (1/K) | Mol.Weight |
| --- | --- | --- | --- | --- |
| TAPS |  | 8.43 | −0.018 | 243.3 |
| Bicine |  | 8.35 | −0.018 | 163.2 |
| Tris |  | 8.06 | −0.028 | 121.14 |
| Tricine |  | 8.05 | −0.021 | 179.2 |
| TAPSO |  | 7.635 |  | 259.3 |
| HEPES |  | 7.48 | −0.014 | 238.3 |
| TES |  | 7.40 | −0.020 | 229.20 |
| MOPS |  | 7.20 | −0.015 | 209.3 |
| PIPES |  | 6.76 | −0.008 | 302.4 |
| Cacodylate |  | 6.27 |  | 138.0 |
| MES |  | 6.15 | −0.011 | 195.2 |
|

सन्दर्भ
-------

1. ↑  "Buffer Reference Center". Sigma-Aldrich. मूल से 17 अप्रैल 2009 को पुरालेखित. अभिगमन तिथि 2009-04-17.

इन्हें भी देखें
---------------

* सम आयन प्रभाव
**फिलिप VI** (फ्रेंच: फिलिप; 1293 - 22 अगस्त 1350), जिसे फॉर्च्यून कहा जाता है (फ्रेंच: ले फॉर्च्यून) और वालोइस का, वालोइस हाउस से फ्रांस का पहला राजा था, जिसने 1328 से 1350 में अपनी मृत्यु तक शासन किया था।

उत्तराधिकार विवाद के परिणामों पर फिलिप के शासन का प्रभुत्व था। जब 1328 में फ़्रांस के राजा चार्ल्स चतुर्थ की मृत्यु हुई, तो निकटतम पुरुष रिश्तेदार इंग्लैंड के उनके भतीजे किंग एडवर्ड III थे, लेकिन फ्रांसीसी कुलीन वर्ग ने चार्ल्स के चचेरे भाई फिलिप को पसंद किया। सबसे पहले, एडवर्ड ने फिलिप के उत्तराधिकार को स्वीकार कर लिया, लेकिन उसने फिलिप के साथ कई असहमतियों के बाद फ्रांस के सिंहासन पर अपना दावा जाहिर किया जिसका परिणाम 1337 में सौ साल के युद्ध की शुरुआत थी।
समुद्र में प्रारंभिक सफलताओं के बाद, 1340 में स्लूय्स की लड़ाई में फिलिप की नौसेना का सफाया कर दिया गया था, यह सुनिश्चित करते हुए कि युद्ध महाद्वीप पर होगा। क्रेसी की लड़ाई (1346) में अंग्रेजों ने एक और निर्णायक लाभ उठाया, जबकि ब्लैक डेथ ने फ्रांस पर प्रहार किया, जिससे देश और भी अस्थिर हो गया।

1349 में, राजा फिलिप VI ने अपने बर्बाद शासक दौफिन हम्बर्ट II से डूफिन प्रांत को खरीदा और इस प्रांत का शासन को अपने पोते राजा चार्ल्स वी को सौंप दिया। फिलिप VI की मृत्यु 1350 में हुई और उनके बेटे किंग जॉन II को उत्तराधिकारी बनाया। .
पाकिस्तान में इण्टरनेट उपयोगकर्ताओं को अवरुद्ध वेबसाइटों तक पहुँचने पर इस सन्देश के लिए प्रेरित किया जाता है। 
 **पाकिस्तान में इण्टरनेट अभिवेचन**  या  **पाकिस्तान में इण्टरनेट सेंसरशिप**  पाकिस्तान में इण्टरनेट का उपयोग करके भेजी और प्राप्त की गई जानकारी का सरकारी नियन्त्रण है। पाकिस्तान में वेबसाइट एक्सेस प्रतिबन्ध के महत्वपूर्ण उदाहरण हैं, खासकर जब 2012-2016 से यूट्यूब पर प्रतिबन्ध लगा दिया गया था। पाकिस्तान ने कई सोशल मीडिया संगठनों को देश के भीतर स्थानीय कार्यालय स्थापित करने के लिए कहा है, लेकिन ऐसा होना अभी बाकी है।

पैगम्बर मोहम्मद की तस्वीरें खींचने के लिए सोशल नेटवर्किंग साइट पर लोकप्रिय एक प्रतियोगिता के जवाब में पाकिस्तान ने 2010 में फेसबुक और अन्य वेब साइटों को अवरुद्ध करने के लिए वैश्विक सुर्खियाँ बटोरीं। सामान्य तौर पर, पाकिस्तान में इण्टरनेट फ़िल्टरिंग असंगत और रुक-रुक कर बनी रहती है, फ़िल्टरिंग मुख्य रूप से राष्ट्रीय सुरक्षा, पोर्नोग्राफ़ी और ईशनिन्दा मानी जाने वाली धार्मिक सामग्री पर लक्षित सामग्री पर लक्षित होती है।

2019 में, सूचना प्रौद्योगिकी और दूरसंचार पर नेशनल असेम्बली की स्थायी समिति को पाकिस्तान दूरसंचार प्राधिकरण (पीटीए) द्वारा सूचित किया गया था कि पाकिस्तान में 9,00,000 URL को "ईशनिन्दा और अश्लील सामग्री या राज्य, न्यायपालिका या सशस्त्र बल के विरुद्ध भावनाओं को बढ़ाने जैसे कारणों से अवरुद्ध किया गया था।"

अवलोकन
------

2012 के मध्य में पाकिस्तानियों के पास इण्टरनेट पर अधिकांश यौन, राजनीतिक, सामाजिक और धार्मिक साइटों सहित सामग्री की एक विस्तृत शृंखला तक अपेक्षाकृत निशुल्क पहुँच थी। 
 **ओपननेट इनिशिएटिव**  ने अगस्त 2012 में पाकिस्तान में इण्टरनेट फ़िल्टरिंग को संघर्ष/सुरक्षा क्षेत्र में पर्याप्त और राजनीतिक, सामाजिक और इण्टरनेट टूल क्षेत्रों में चयनात्मक के रूप में सूचीबद्ध किया।
इसके अतिरिक्त, फ़्रीडम हाउस ने पाकिस्तान की "फ़्रीडम ऑन द नेट स्टेटस" को अपनी फ़्रीडम ऑन द नेट 2013 रिपोर्ट में "फ़्री नॉट" के रूप में रेट किया है। यह अभी भी 2016 तक सच है।

राष्ट्रीय URL फ़िल्टरिंग और ब्लॉकिंग/अवरुद्ध प्रणाली
----------------------------------------------------

मार्च 2012 में, पाकिस्तान सरकार ने उन फ़र्मों के लिए टालमटोल का असामान्य कदम उठाया जो इसे एक राष्ट्रव्यापी सामग्री-फ़िल्टरिंग सेवा बनाने में सहायता कर सकती थीं। पाकिस्तान दूरसंचार प्राधिकरण ने "राष्ट्रीय स्तर के URL फ़िल्टरिंग और ब्लॉकिंग प्रणाली की तैनाती और संचालन" के प्रस्तावों के लिए एक अनुरोध प्रकाशित किया, जो चीन के गोल्डन शील्ड, या "ग्रेट फ़ायरवॉल" के समान काम करेगा।

बाहरी कड़ियाँ
-------------

* "राष्ट्रीय हित में वेब पर प्रतिबंध" (उर्दू), रेबा शाहिद, *बीबीसी उर्दू.कॉम*, २९ जुलाई २००६, (अंग्रेज़ी अनुवाद)
* कराची पत्रकारों का संघ, वेबसाइट


1. ↑  "Google, Facebook and Twitter threaten to leave Pakistan over new rules". *Hindustan times*.
2. ↑  "ONI Country Profile: Pakistan" Archived 2011-05-21 at the Wayback Machine, OpenNet Initiative, 6 August 2012. Retrieved 16 November 2013.
3. ↑  "Pakistan" Archived 2018-07-04 at the Wayback Machine, *Freedom on the Net 2013*, Freedom House, 30 September 2013. Retrieved 15 November 2013.
4. ↑  "Pakistan" Archived 2019-04-24 at the Wayback Machine, *Freedom on the Net 2015*, Freedom House, Retrieved 8 July 2016.
5. 1 2  National ICT R&D Fund (March 2012). "Request for Proposal" (PDF). National ICT R&D Fund. मूल (PDF) से 2012-03-21 को पुरालेखित. अभिगमन तिथि 2019-12-16.
पुंग्ये-री परमाणु परीक्षण स्थल (अंग्रेज़ी: Punggye-ri Nuclear Test Site, कोरियाई: 풍계리 핵실험장) उत्तर कोरिया का एकमात्र ज्ञात परमाणु परीक्षण स्थल है। किल्जु काउंटी, उत्तर हैम्ग्यॉंग प्राँत में स्थित इस जगह पर उत्तर कोरिया ने 2006, 2009, 2013 और 2016 के परमाणु परीक्षण किये।

भूगोल
-----

यह जगह मैन्तापसन को दक्षिण में 2 कि॰मी॰ (1.2 मील), ह्वासोंग प्रताणना शिविर से 2 कि॰मी॰ (1.2 मील) पश्चिम और पुंग्ये-री गाँव से 12 कि॰मी॰ (7.5 मील) उत्तर पश्चिम में तीन दिख सकने वाली सुरंगों के मध्य में स्थित है।

भूमिगत परमाणु परीक्षणों के लिये सबसे संभावित जगह एक छोटी जनसंख्या वाला कस्बा चिक-टोंग है जो विश्व मानचित्र पर (41°16'00"उ 129°06'00"पू) निर्देशांक पर स्थित है। एक छोटा सा कस्बा सुंगजीबैगम, उत्तर कोरिया २०१३ के उत्तर कोरियाई परमाणु परीक्षणों की जगह से 24 किलोमीटर (15 मील) दूर है। पुंग्ये री रेलवे स्टेशन यहाँ से 41.130833° N, 129.163611° E निर्देशांक पर स्थित है।

सन्दर्भ
-------

1. ↑  ""North Korea claims Thermonuclear Test"". britainscoldwar.uk. 6 जनवरी 2016. मूल से 7 जनवरी 2016 को पुरालेखित. अभिगमन तिथि 6 जनवरी 2016.
2. ↑  "Punggye-ri Nuclear Test Facility, Nuclear Threat Initiative". मूल से 29 अक्तूबर 2013 को पुरालेखित. अभिगमन तिथि 6 जनवरी 2016.
3. ↑  ""Chik-tong, P'unggye-yok / Punggye-ri (Kilju / Kilchu / Kisshu / Gilju)", Global Security". मूल से 10 अक्तूबर 2006 को पुरालेखित. अभिगमन तिथि 6 जनवरी 2016.
4. ↑  "M5.1 – 24km ENE of Sungjibaegam, North Korea". संयुक्त राज्य भूगर्भ सर्वेक्षण. 12 फरवरी 2013. मूल से 13 फ़रवरी 2013 को पुरालेखित. अभिगमन तिथि 12 फरवरी 2013.
5. ↑  ""Geocode for P'unggye-yok, North Korea: Latitude: 41.130833 / Longitude: 129.163611"". मूल से 24 सितंबर 2015 को पुरालेखित. अभिगमन तिथि 6 जनवरी 2016.
लिपि

अमीर खुसरो
**बशर नवाज** (जन्म: १८ अगस्त, १९३५ ; मृत्यु: ०९ जुलाई, २०१५) प्रख्यात उर्दू कवि एवं गीतकार थें।

करियर
-----

हिन्दी फिल्म 'बाजार' का बेहद लोकप्रिय गीत 'करोगे याद' उन्होंने ही लिखा था। औरंगाबाद में 18 अगस्त 1935 को जन्मे नवाज की रचनाएं भारत और विदेश में विभिन्न पत्रिकाओं में नियमित तौर पर प्रकाशित होती थीं। वह वामपंथी आंदोलन से प्रभावित थे जो उनकी कविताओं में भी झलकता था। बशर ने कुछ हिन्दी फिल्मों के लिए गीत और रेडियो के लिए नाटक भी लिखे थे। टीवी सीरियल 'अमीर खुसरो' की पटकथा भी उन्होंने ही लिखी थी। उर्दू साहित्य में योगदान के लिए उन्हें प्रतिष्ठित 'पुलोत्सव' सम्मान से भी नवाजा गया था।

नवाज ने आधुनिक उर्दू शायरी में एक अलग ही मुकाम बनाया और वह अंतरराष्ट्रीय स्तर पर सराहे गए। उन्होंने बाजार के अलावा लोरी, जाने वफा और तेरे शहर में आदि फिल्मों के लिए भी गीत लिखे।

उनके गीतों को मोहम्मद रफी, तलत अजीज, लता मंगेशकर, आशा भोसले, गुलाम अली और भूपेंद्र जैसे गायकों ने अपने स्वर दिए।
बशर ने रेडियो के लिए नाटक भी लिखे थे। टीवी धारावाहिक अमीर खुसरो की पटकथा भी उन्होंने लिखी थी।

निधन
----

मशहूर उर्दू शायर बशर नवाज का संक्षिप्त बीमारी के बाद बुधवार महाराष्ट्र के औरंगाबाद में निधन हो गया। वह 79 वर्ष के थे।

सन्दर्भ
-------

1. ↑  "Noted poet Bashar Nawaz passes away". *Times of India* (अंग्रेज़ी में). July 10, 2015. मूल से 16 मार्च 2016 को पुरालेखित. अभिगमन तिथि 19 जुलाई 2015.
2. ↑  "Lyricist-poet Bashar Nawaz's demise leaves world of literature in mourning". *DNA India* (अंग्रेज़ी में). Jul 10, 2015. मूल से 15 जुलाई 2015 को पुरालेखित. अभिगमन तिथि 19 जुलाई 2015.
3. ↑  "ख्वाब, जिंदगी और मै !". *Maharashtra Times* (मराठी में). July 10, 2015. मूल से 22 जुलाई 2015 को पुरालेखित. अभिगमन तिथि 19 जुलाई 2015.
4. ↑  "Renowned Urdu poet Bashar Nawaz passes away". *Hindustan Times* (अंग्रेज़ी में). July 9, 2015. मूल से 15 जुलाई 2015 को पुरालेखित. अभिगमन तिथि 19 जुलाई 2015.

बाहरी कड़ियाँ
-------------

* जालस्थल[*मृत कड़ियाँ*]
Flag map of England फ्रेडरिक पिन्काट 
**फ्रेडरिक पिन्काट** (1836 - 7 फ़रवरी 1896) इंग्लैण्ड के निवासी एवं किन्तु हिन्दी के परम् हितैषी थे। स्वयं हिन्दी में लेख लिखने तथा हिन्दी पत्रिकाएँ सम्पादित करने के अलावा उन्होने तत्कालीन् हिन्दी लेखकों को भी प्रोत्साहित किया। इंग्लैण्ड में बैठे-बैठे ही उन्होने हिन्दी पर अच्छा अधिकार प्राप्त कर लिया था। भारतीय सिविल सेवा में हिन्दी के प्रतिष्ठापन का श्रेय भी इनको ही है।

परिचय
-----

इनका जन्म संवत् 1893 में इंगलैंड में हुआ। उन्होंने प्रेस के कामों का बहुत अच्छा अनुभव प्राप्त किया और अंत में लंदन की प्रसिद्ध ऐलन ऐंड कंपनी के विशाल छापेखाने के मैनेजर हुए। वहीं वे अपने जीवन के अंतिम दिनों के कुछ पहले तक शांतिपूर्वक रहकर भारतीय साहित्य और भारतीय जनहित के लिए बराबर उद्योग करते रहे।

संस्कृत की चर्चा पिंकाट साहब लड़कपन से ही सुनते आते थे, इससे उन्होंने बहुत परिश्रम के साथ उसका अध्ययन किया। इसके उपरांत उन्होंने हिन्दी और उर्दू का अभ्यास किया। इंगलैंड में बैठे ही बैठे उन्होंने इन दोनों भाषाओं पर ऐसा अधिकार प्राप्त कर लिया कि इनमें लेख और पुस्तकें लिखने और अपने प्रेस में छपाने लगे। यद्यपि उन्होंने उर्दू का भी अच्छा अभ्यास किया था, पर उन्हें इस बात का अच्छी तरह निश्चय हो गया था कि यहाँ की परंपरागत प्रकृत भाषा हिन्दी है, अत: जीवन भर ये उसी की सेवा और हितसाधना में तत्पर रहे। उनके हिन्दी लेखों, कविताओं और पुस्तकों की चर्चा आगे चलकर भारतेंदुकाल के भीतर की जाएगी।

संवत् 1947 में उन्होंने उपर्युक्त ऐलन कंपनी से संबंध तोड़ा और 'गिलवर्ट ऐंड रिविंगटन' नामक विख्यात व्यवसाय कार्यालय में पूर्वीय मंत्री नियुक्त हुए। उक्त कंपनी की ओर से एक व्यापार पत्र 'आईन सौदागरी' उर्दू में निकलता था जिसका संपादन पिंकाट साहब करते थे। उन्होंने उसमें कुछ पृष्ठ हिन्दी के लिए भी रखे। कहने की आवश्यकता नहीं कि हिन्दी के लेख वे ही लिखते थे। लेखों के अतिरिक्त हिंदुस्तान में प्रकाशित होनेवाले हिन्दी समाचार पत्रों (जैसे हिंदोस्तान, आर्यदर्पण, भारतमित्र) से उद्धरण भी उस पत्र के हिन्दी विभाग में रहते थे।

भारत का हित वे सच्चे हृदय से चाहते थे। राजा लक्ष्मण सिंह, भारतेंदु हरिश्चंद्र, प्रतापनारायण मिश्र, कार्तिकप्रसाद खत्री इत्यादि हिन्दी लेखकों से उनका बराबर हिन्दी में पत्रव्यवहार रहता था। उस समय के प्रत्येक हिन्दी लेखक के घर में पिंकाट साहब के दो-चार पत्र मिलेंगे। हिन्दी के लेखकों और ग्रंथकारों का परिचय इंगलैंडवालों को वहाँ के पत्रों में लेख लिखकर वे बराबर दिया करते थे। संवत् 1952 में (नवंबर सन् 1895) में वे रीआ घास (जिसके रेशों से अच्छे कपड़े बनते थे) की खेती का प्रचार करने हिंदुस्तान में आए, पर साल भर से कुछ ऊपर ही यहाँ रह पाए थे कि लखनऊ में उनका देहांत हो गया। उनका शरीर भारत की मिट्टी में ही मिला। 

संवत् 1919 में जब राजा लक्ष्मणसिंह ने 'शकुंतला नाटक' लिखा तब उसकी भाषा देख वे बहुत ही प्रसन्न हुए और उसका एक बहुत सुंदर परिचय उन्होंने लिखा। बात यह थी कि यहाँ के निवासियों पर विदेशी प्रकृति और रूप-रंग की भाषा का लादा जाना वे बहुत अनुचित समझते थे। अपना यह विचार उन्होंने अपने उस अंग्रेजी लेख में स्पष्ट रूप से व्यक्त किया है जो उन्होंने बाबू अयोध्या प्रसाद खत्री के 'खड़ी बोली का पद्य' की भूमिका के रूप में लिखा था। देखिए, उसमें वे क्या कहते हैं, 

"फारसी मिश्रित हिन्दी (अर्थात् उर्दू या हिंदुस्तानी) के अदालती भाषा बनाए जाने के कारण उसकी बड़ी उन्नति हुई। इससे साहित्य की एक नई भाषा ही खड़ी हो गई। पश्चिमोत्तार प्रदेश के निवासी, जिनकी यह भाषा कही जाती है, इसे एक विदेशी भाषा की तरह स्कूलों में सीखने के लिए विवश किये जाते हैं।"
**बशीर अहमद** (बांग्ला: *বশির আহমেদ*: बशिर आहमेद) (१२ अप्रैल १९४० – १९ अप्रैल २०१४) लॉलीवुड में बांग्लादेशी पार्श्व गायक थे। उनका जन्म १९४० में कोलकाता में हुआ। उन्होंने १५ वर्ष की आयु में गायन का कार्य आरम्भ कर दिया था। उन्हें राष्ट्रीय फ़िल्म पुरस्कारों सहित अनेक पुरस्कारों से सम्मानित किया गया। उनकी पत्नी मीना बशीर भी एक अग्रणी गायिका हैं। दिल्ली मूल के परिवार में जन्मे बशीर ने कोलकाता में उस्ताद बेलायत हुसैन से शास्त्रीय संगीत की शिक्षा प्राप्त की। उसके बाद वो मुम्बई आ गये और बड़े ग़ुलाम अली खान से शिक्षा प्राप्त की। १९६० में वो ढाका चले गये। १९ अप्रैल २०१४ को उनका निधन हो गया।

सन्दर्भ
-------

1. ↑  "Legendary singer Bashir Ahmed laid to eternal rest" [महान गायक बशीर अहमद अनन्त आराम पर] (अंग्रेज़ी में). बीडी न्यूज़ 24. २० अप्रैल २०१४. मूल से 2 सितंबर 2016 को पुरालेखित. अभिगमन तिथि २३ अप्रैल २०१४.

बाहरी कड़ियाँ
-------------

* इंटरनेट मूवी डेटाबेस पर बशीर अहमद


| व्यक्तिगत आँकड़े |
| --- |
| नाम | बशीर अहमद |
| अन्य नाम |  |
| लघु वर्णन | playback singer lyricist music composer |
| जन्म तिथि | 1940 |
| जन्म-स्थान | कोलकाता, भारत |
| मृत्यु तिथि | 19 अप्रैल 2014 |
| मृत्यु स्थान | ढाका, बांग्लादेश |
बालाराम अंबाजी वन्यजीव अभयारण्य
**बालाराम अम्बाजी वन्य अभयारण्य** (Balaram Ambaji Wildlife Sanctuary) भारत के गुजरात राज्य के बनासकांठा ज़िले में पश्चिम बनास नदी और साबरमती नदी के जलसम्भर क्षेत्र में स्थित वन्य अभयारण्य है। अभ्यारण्य में से बालाराम नदी बहती है। इसकी स्थापना 7 अगस्त 1989 को की गई थी। अभयारण्य की सीमाएँ राजस्थान राज्य पर लगती हैं।

वनस्पति
-------

अभयारण्य में वनस्पति की 483 जातियाँ अनुमानित की गई हैं। इनमें से 10 जातियाँ निचले पौधों की, 40 भिन्न प्रकार की घास की, 49 लताओं की, 58 क्षुप की, 107 वृक्षों की और 219 जड़ी बूटीयों की हैं। इनमें से कुछ औषधीय गुणों वाली भी हैं।

प्राणी
------

यहाँ मिलने वाले स्तनधारियों में स्लोथ रीछ, धारीदार लकड़बग्घा, भारतीय तेन्दुआ, नीलगाय, भारतीय सेही, भारतीय लोमड़ी, छोटा भारतीय कस्तूरी बिलाव, बिज्जू और भारतीय पैंगोलिन सम्मिलित हैं। सरीसृपों में विषैले और विषहीन साँप, भारतीय कछुआ और गोह हैं।

पर्यटन
------

अक्तूबर से मई का समय यहाँ पर्यटन के लिए सबसे अच्छा माना जाता है। यह अम्बाजी से पालनपुर जाने वाले मार्ग पर आता है।

इन्हें भी देखें
---------------

* बनासकांठा ज़िला
* बालाराम नदी
* पश्चिम बनास नदी

सन्दर्भ
-------

1. 1 2  "Balaram Ambaji Wild Life Sanctuary". Forests & Environment Department. मूल से 20 January 2016 को पुरालेखित. अभिगमन तिथि 8 February 2016.
2. ↑  "Khathiar-Gir Dry Deciduous Forests". *Terrestrial Ecoregions*. World Wildlife Fund. अभिगमन तिथि 2017-02-13.